|  |
| --- |
| **Великая Ектения**  Миром Господу помолимся.  О свышнем мире и спасении душ наших Господу помолимся.  О мире всего мира, благостоянии Святых Божиих Церквей и соединении всех Господу помолимся.  О святем храме сем и с верою, благоговением и страхом Божиим входящих в онь Господу помолимся.  О блаженищим патриарсе Феофиле, о великом господине и отце нашем святейшем патриарсе Кирииле, о господине нaшем высокопреосвящeннэйшем митрополите Николае, первоиерарсе русския зарубежныя церкве, и господине нaшем (высоко)преосвящeннейшем *(архиепископ, или епископ, егоже o6ласт)*, ***и о всечестнем отце нашем священно-архимандрите Романе***, честнем пресвитерстве, во Христе диаконстве, о всем причте и людех Господу помолимся.  О богохранимей стране россиистей, властех и воинстве ея Господу помолимся.  О стране сей, верою и благочестием живуших в ней, Господу Помолимся.  О еже избавити люди своя от враг видимых и невидимых, в нас же утвердити, единомыслие, братолюбие и благочестие, Господу помолимся.  О святем граде сем и о святей обители сей, (*или веси сей*) всяком граде, стране, и верою живущих в них, Господу Помолимся.  О благорастворении воздухов, о изобилии плодов земных и временех мирных Господу помолимся.  О плавающих, путешествующих, недугующих, страждущих, плененных и о спасении их Господу помолимся.  О всечестней настоятельнице святыя обители сея игумени *(Елизавете или Варваре)*, яже о Христе с сестрами ея, Господу Помолимся.  О избавитися нам от всякия скорби, гнева и нужды Господу помолимся.  Заступи, спаси, помилуй и сохрани нас, Боже, Твоею благодатию.  Пресвятую, Пречистую, Преблагословенную, Славную Владычицу нашу Богородицу и Приснодеву Марию, со всеми святыми помянувше, сами себе и друг друга, и весь живот наш Христу Богу предадим.  **Сугубая Ектения**  Рцем вси от всея души и от всего помышления нашего рцем  Господи Вседержителю, Боже отец наших, молим Ти ся, услыши и помилуй  Помилуй нас, Боже, по велицей милости Твоей, молим Ти ся, услыши и помилуй  Еще молимся о блаженищим патриарсе Феофиле, о великом господине и отце нашем святейшем патриарсе Кирииле, о господине нaшем высокопреосвящeннейшем митрополите Николае, первоиерарсе русския зарубежныя церкве, о господине нaшем (высоко) преосвящeннейшем *(архиепископ или епископ, егоже oбласт)*, ***и о всечестнем отце нашем священно-архимандрите Романе***, и всей во Христе братий нашей  Еще молимся о богохранимей стране россиистей, властех и воинстве ея  Еще молимся о стране сей, верою и благочестием живуших в ней  Еще молимся о еже избавити люди своя от враг видимых и невидимых, в нас же утвердити, единомыслие, братолюбие и благочестие  Еще молимся о всечестней настоятельнице святыя обители сея игумени *(Елизавете или Варваре)*, яже о Христе с сестрами ея  Еще молимся о братиях наших, священницех, священномонасех и всем во Христе братстве нашем  Еще молимся о блаженных и приснопамятных святейших патриарсех православных и создателех святаго храма сего *(или создателех святыя обители сея)*, и о всех прежде почивших отцех и братиях, зде лежащих и повсюду, православных  Еще молимся о милости, жизни, мире, здравии, спасении, посещении, прощении и оставлении грехов рабов Божиих, **сестер** святыя обители сея  Еще молимся о плодоносящих и добродеющих во святем и всечестнем храме сем, труждающихся, поющих и предстоящих людех, ожидающих от Тебе великия и богатая милости |